
 Dupӑ ce Grigore Ureche a scris în cronica sa cӑ “toţi de la Râm ne 
tragem”, ideea romanitӑţii poporului român a fost îmbrӑţişatӑ de 
majoritatea cӑrturarilor, începând cu Dimitrie Cantemir, culminând cu 
Scoala Ardeleanӑ şi curentul latinist de la Blaj, continuând cu urcӑri şi 
coborâri pânӑ în zilele noastre. Folositӑ ca armӑ în scopuri politice, mai ales 
de cӑtre ardeleni care urmӑreau sӑ obţinӑ drepturi egale pentru români cu 
celelalte trei naţiuni conlocuitoare (maghiari, secui,saşi), limba românӑ a 
fost supusӑ unui tratament latinizant (vizibil şi azi), multe cuvinte fiind silite 
sӑ intre în patul procustian al limbii latine, dicţionarele etimologice 
ilustrând cel mai bine acest fenomen.  
  
 Rândurile care urmeazӑ exprimӑ un punct de vedere personal privind 
originea a trei cuvinte, mormânt, pӑmânt şi Crӑciun, care ar proveni 
(conform dicţionarelor) din cuvintele latine monumentum, pavimentum şi 
creatione, ceea ce presupune un grad înalt de civilizaţie urbanӑ, îndoielnic 
la poporul român pentru o bunӑ parte a existenţei sale. Lucrurile mi se par 
a fi mult mai simple, cel puţin la primele douӑ cuvinte, mormânt şi pӑmânt, 
dacӑ se are în vedere structura lor, respectiv un cuvânt de bazӑ/rӑdӑcinӑ 
plus un sufix. Cuvântul de bazӑ este verbul a muri, pentru mormânt, şi a 
pӑşi, pentru pӑmânt, ale cӑror forme de participiu/supin sunt mort şi pӑşit. 
Dupӑ elidarea consoanei –t şi adӑugarea sufixului –mânt (întâlnit la multe 
cuvinte, mai vechi sau mai noi), se obţin, prin schimbarea valorii 
gramaticale, substantivele mormânt şi pӑ(şi)mânt.  
  
 Dacӑ pentru mormânt avem verbul a muri, de unde avem acel pӑ de 
la verbul a pӑşi?  Sӑ fie forma tracӑ a zeiţei pӑmântului la greci Ga(Gaia), 
din moment ce o întâlnim în cuvintele româneşti râpӑ(adicӑ “pӑmânt 
rupt”), a sӑpa ( a pune sӑmânţa în pӑmânt), talpӑ (parte a corpului care 
calcӑ pӑmântul), a grӑpa ( a mӑrunţi pӑmântul-rӑdӑcina gr înseamnӑ ceva 
mӑrunt, cӑci o întâlnim la cuvinte ca: grâu, grӑunţe, grindinӑ, greblӑ- 
unealtӑ agricolӑ ce adunӑ firele de paie, fân care nu au putut fi luate cu 
furca, grӑmadӑ- mai mult lucruri mӑrunte puse unul peste altul, griş, etc.), 
groapӑ, a paşte-despre vite, pӑşune, pajişte, padinӑ? Fӑrӑ îndoialӑ cӑ şi 
cuvântul pas are legӑturӑ cu pӑmânt , sensul sӑu originar fiind a sta pe 
pӑmânt/ a trӑi/ a fi ( “-s” sӑ fie forma popularӑ scurtӑ a verbului “sunt”?), 
aşa cum pasӑre poate însemna a sӑri deasupra pӑmântului/ a zbura. Şi, 
cum mormântul nu este monumentul/crucea de deasupra, ci groapa în 
care s-a aşezat mortul, la fel şi pӑmântul este cel pe care suntem/trӑim, nu 
doar un lucru oarecare. De altfel, majoritatea cuvintelor formate cu sufixul 
“-mânt” exprimӑ finalitatea unui proces: ex. verbul a aşeza are drept 
finalitate crearea unui aşezӑmânt, a jura are ca scop jurӑmântul, etc. Prin 
urmare, tot ce ţine de verbul a muri îşi aflӑ finalitatea  în mormânt şi nu 
neapӑrat în monumentul/crucea, care este un element secundar.  
  
 Cei mai de seamӑ lingvişti  ai noştri au scris sute de pagini pentru a 
demonstra originea latinӑ a cuvântului pӑmânt, de aceea cred cӑ e util sӑ 
vedem cum s-a format cuvântul pavimentum în latinӑ şi ce însemna el. 
Forma de bazӑ de la care s-a format este verbul pavio,-are , al cӑrui sens 
era a bate pӑmântul (sec.I î.Cr.), structura sa fiind pa (pӑmânt) şi via 
(drum), însemnând a face drum ( a bate/ aplanir- rendre plan-fr. pӑmântul 
pentru a face drum). De la participiul trecut pavitus/a,m, prin adӑugarea 
sufixului  -ment se obţine pavimentum, care însemna drum bӑtut 
(amenajat, bun de mers, pavat). Deci şi în limba latinӑ pa însemna pӑmânt, 
lucru întӑrit şi prin prezenţa cuvântului paganus  (ţӑran, cel care lucreazӑ 
pӑmântul). Sӑ fie oare o coincidenţӑ cӑ în limbile “surori” italianӑ, francezӑ, 
spaniolӑ, portughezӑ cuvântul“ţarӑ”( rustic) conţine rӑdӑcina “pa” (paese-
it., pays- fr., pais-spaniolӑ, portughezӑ), iar cei care trӑiesc “la ţarӑ” şi 
lucreazӑ pӑmântul sunt paesano, paysan, paisano ? 
  
 De o atenţie deosebitӑ s-a bucurat şi cuvântul Crӑciun, aici 
conturându-se douӑ orientӑri: una susţinutӑ de Biserica Ortodoxӑ, conform 
cӑreia cuvântul ar avea ca origine termenul latin Creatione, cealaltӑ 
susţinutӑ de tracologi, dupӑ care cuvântul ar fi legat direct de anumite 
practici prilejuite de solstiţiul de iarnӑ, când “cuvântul de ordine era 
mobilizarea tuturor forţelor naturii şi oamenilor pentru a susţine bӑtrânul 
soare, a-i da noi puteri- de unde şi translatarea asupra lui<Crӑciun>- sӑ 
reînceapӑ anuala cursӑ solarӑ”(Gh.Muşu-Din mitologia tracilor, Ed. Cartea 
Româneascӑ, Buc.1982, pag.27-28),  termenul de bazӑ fiind cracӑ. Din nou, 
lucrurile  par a fi mult mai simple, dar pentru aceasta trebuie sӑ ne 
întoarcem în timp, în primele secole ale creştinismului, când încӑ nu se 
cristalizase doctrina creştinӑ, masele largi îmbrӑţişând religia dintr-un 
singur motiv: “Tema privilegiatӑ, aflatӑ în centrul gândirii creştine de atunci 
şi spre care converge totul, soluţia fireascӑ pentru aspiraţiile epocii, este 
Întruparea, adicӑ punerea în contact a divinului şi a trupescului în persoana 
lui Isus; aventura extraordinarӑ a unui Dumnezeu luând pe seama sa 
pӑcatul şi chinuita şubrezenie a omului, umilinţa şi umilirile înfӑţişate ca tot 
atâtea simboluri ale Mântuirii”(Albert Camus-Eseuri, Ed. Univers, Buc.1976, 
Între Plotin şi Sfântul Augustin, pag. 280). 
  
 Cu siguranţӑ, pentru creştinii din primele secole, noua religie se 
rezuma la întruparea lui Dumnezeu în Isus, la rӑstignirea si moartea 
acestuia pe cruce. Cum în practica religioasӑ anterioarӑ oamenii 
sӑrbӑtoreau mai curând naşterea unui zeu, decât moartea lui, o datӑ cu 
pӑtrunderea ideilor creştine, încep sӑ sӑrbӑtoreascӑ naşterea celui în care 
Dumnezeu s-a întrupat şi a murit rӑstignit pe cruce, adicӑ pe 
Crucean/Crucian/Cruciun/Crӑciun. Prin urmare, cuvântul Crӑciun nu este 
decât un derivat de la Cruce, numele celui crucificat, Cristos/Hristos, fiind 
asimilat numelui sӑrbӑtorii. Nu trebuie ignoratӑ crucea ca simbol al vieţii şi 
al morţii, des întâlnit în mitologia tracӑ, în persoana lui Isus regӑsindu-se 
trupescul (moare pe cruce) şi divinul     ( învierea acestuia).   
